**ELŐTERJESZTÉS A KÉPVISELŐ TESTÜLET 2024.10.07-i ALAKULÓ ÜLÉSÉRE**

**Tárgy:** tájékoztatás jövőbeni kötelező feladatokról és kötelezettségekről

***Tisztelt Képviselő-testületi tagok!***

A megválasztott képviselők számára az alábbiakban részletezett feladat megoldását és kötelezettségek teljesítését írja elő a vonatkozó jogszabályi háttér.

1. **Gazdasági program elfogadása**

A gazdasági programot, fejlesztési tervet a képviselő-testület az alakuló ülését követő hat hónapon belül (2025.04.07-ig) fogadja el.Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.

# Vagyonnyilatkozat-tételi kötelezettség

A kötelezettség teljesítésére október 1-től számítva 30 nap áll rendelkezésre. Amennyiben a képviselő határidőben nem teljesíti vagyonnyilatkozat-tételi kötelezettségét, annak benyújtásáig képviselői jogait nem gyakorolhatja, tiszteletdíjat nem kaphat. A vagyonnyilatkozat tételi kötelezettség a bizottságok nem képviselő tagjai számára is kötelező-azonban azok ellentétben a képviselőkével nem nyilvánosak erre vonatkozó igény esetén.

# Felvétel a köztartozásmentes adózói adatbázisba

Az az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt. A fentiek alapján minden képviselőnek, a 2024. október 1-ét követő 30 napon belül kérelmeznie kell felvételét a köztartozásmentes adózói adatbázisba. Az adatbázisba való felvételt megtörténtét pedig a képviselő köteles igazolni a képviselő-testület felé. Ezért annak a ténynek, hogy a képviselők eleget tettek fenti kötelezettségüknek az önkormányzat képviselő-testületi üléséről szóló jegyzőkönyvben mindenképpen szerepelnie kell, legkésőbb 2024. november 30-ig.

Kecskéd, 2024.10.01.

Kocsis Gábor s.k.

jegyző