**ELŐTERJESZTÉS A KÉPVISELŐ TESTÜLET 2024.10.07-i ALAKULÓ ÜLÉSÉRE**

**Tárgy:** bizottságok megalakítása

**Tisztelt Képviselő-testület!**

A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel. A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti. A bizottság elnöke, tagja e megbízatásáról írásban lemondhat. A lemondásáról szóló nyilatkozatot a polgármester részére kell benyújtani. A megbízatás a lemondásban meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napján szűnik meg. A lemondás nem vonható vissza, továbbá érvényességéhez nem szükséges a képviselő-testület elfogadó nyilatkozata. A bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a képviselő-testületre vonatkozó szabályokat kell megfelelően alkalmazni azzal az eltéréssel, hogy a kizárásról a bizottság dönt, továbbá a jegyzőkönyvet a bizottság elnöke és egy tagja írja alá. A bizottságok működésének ügyviteli feladatait a polgármesteri hivatal látja el.

A testületi ülés 1. napirendjében jóváhagyott Szervezeti és Működési Szabályzat rendelkezései szerint településünkön 4 állandó bizottság végzi a számára kijelölt feladatokat. Valamennyi bizottság 5 tagú, melyből 3 tag képviselő és 2 tag, úgynevezett „külsős” bizottsági tag. A most megválasztandó külső tagok az előzetes egyeztetéseken elfogadták a felkérést-amennyiben megválasztásra kerülnek, esküt kell tenniük a feladatellátásra vonatkozóan.

A fentiek alapján kérem a tisztelt Képviselő-testületet, hogy a bizottságok tagjaira vonatkozó alábbi határozati javaslataimat mérlegelni és jóváhagyni szíveskedjenek:

a)

**Kecskéd Község Önkormányzat Képviselő-testületének**

**…../2024. (X.7.) sz. határozata**

Kecskéd Község Önkormányzat Képviselő-testülete a Pénzügyi és Vagyonnyilatkozat Kezelő Bizottság

elnökévé: Köcse Ramónát,

tagjává: Wicha Gergőt,

tagjává: Zsirai Bencét,

tagjává:Tromposch-Eck Margitot,

tagjává:Szaladosné Kohl Katalint

megválasztja.

**Határidő:** azonnal

**Felelős:** polgármester

b)

**Kecskéd Község Önkormányzat Képviselő-testületének**

**…../2024. (X.7.) sz. határozata**

Kecskéd Község Önkormányzat Képviselő-testülete a Műszaki -Településfejlesztési - Környezetvédelmi Bizottság

elnökévé: Pintér Dávidot,

tagjává: Mészáros Csabát,

tagjává: Köcse Ramónát,

tagjává:Tomayer Bélát,

tagjává:Varsányi Jánost

megválasztja.

**Határidő:** azonnal

**Felelős:** polgármester

c)

**Kecskéd Község Önkormányzat Képviselő-testületének**

**…../2024. (X.7.) sz. határozata**

Kecskéd Község Önkormányzat Képviselő-testülete a Kulturális – Ifjúsági és Sport Bizottság

elnökévé: Wicha Gergőt,

tagjává: Mészáros Csabát,

tagjává: Pintér Dávidot,

tagjává:Torma Ferencnét,

tagjává:Rujaveczné Jókuthy Zitát

megválasztja.

**Határidő:** azonnal

**Felelős:** polgármester

d)

**Kecskéd Község Önkormányzat Képviselő-testületének**

**…../2024. (X.7.) sz. határozata**

Kecskéd Község Önkormányzat Képviselő-testülete a Vízügyi Bizottság

elnökévé: Mészáros Csabát,

tagjává: Pintér Dávidot,

tagjává: Köcse Ramónát,

tagjává: Tomayer Bélát,

tagjává: Balambér Szabolcsot

megválasztja.

**Határidő:** azonnal

**Felelős:** polgármester

Kecskéd, 2024.10.01.

Kaszányiné Ruppert Tímea s.k.

polgármester