**ELŐTERJESZTÉS A KÉPVISELŐ-TESTÜLET 2024.10.07-i ALAKULÓ ÜLÉSÉRE**

**Tárgy:** alpolgármester tiszteletdíjának és költségtérítésének megállapítása

**Tisztelt Képviselő-testület!**

A társadalmi megbízatású alpolgármester tiszteletdíját a képviselő-testület állapítja meg úgy, hogy annak összege a társadalmi megbízatású polgármester tiszteletdíjának 90 %-át nem haladhatja meg. A vonatkozó törvényi előírás szerint: a társadalmi megbízatású polgármester havonta a főállású polgármester illetménye 50%-ával megegyező mértékű tiszteletdíjra jogosult. Ez az összeg Kecskéd esetében maximálisan havi bruttó 390.000 forint lenne, melynek 90%-a havi bruttó 351.000 forint.

# A tiszteletdíjak megállapítása során nem jogszerű, ha az alpolgármester tiszteletdíjáról zárt ülésen döntenek, továbbá, ha az alpolgármester tiszteletdíját nem összegszerűen állapítják meg, hanem pl. százalékban. A megállapított tiszteletdíj az alpolgármestert a megválasztása napjától illeti meg. Ezen időpontoknál előbbi időpontok meghatározása a tiszteletdíjat megállapító határozat esetében szintén nem jogszerű.

A társadalmi megbízatású alpolgármester a számára megállapított tiszteletdíj 15%-ában meghatározott összegű költségtérítésre i jogosult. A költségtérítés összegéről a képviselő-testületnek szintén határozattal kell döntenie. Nem felel meg a törvényi előírásnak, ha csupán a költségtérítés %-os mértéke szerepel a határozatban, illetve a jogszabály nem teszi lehetővé a költségtérítésről történő lemondást.

Kérem a tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen:

**Kecskéd Község Önkormányzat Képviselő-testületének**

**…../2024. (X.3.) sz. határozata**

Kecskéd Község Önkormányzat Képviselő-testülete

1. Hartman József társadalmi megbízatású alpolgármester tiszteletdíját havi bruttó 200.000 forintban állapítja meg,
2. Hartman József társadalmi megbízatású alpolgármester részére havonta az 1. pontban meghatározott tiszteletdíja 15%-ának megfelelő bruttó 30.000 forint költségtérítést állapít meg.

**Határidő:** azonnal

**Felelős:** polgármester

Kecskéd, 2024.10.01.

Kaszányiné Ruppert Tímea s.k.

polgármester