**ELŐTERJESZTÉS A KÉPVISELŐ TESTÜLET 2024.10.7-I ALAKULÓ ÜLÉSÉRE**

**Tárgy:** leköszönt polgármester végkielégítése

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 225/D. § (1)-(2) bekezdései szerint a polgármestert végkielégítésként háromhavi illetményének megfelelő összegű juttatás illeti meg, ha

* + e tisztségét legalább két évig betöltötte és
  + foglalkoztatási jogviszonya a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 69. § (1) bekezdés a) vagy f) pontja alapján szűnt meg.

Ez a juttatás nem illeti meg a polgármestert, ha

* + országgyűlési képviselői,
  + alpolgármesteri vagy
  + polgármesteri

foglalkoztatási jogviszonyt létesít.

Mindezek alapján végkielégítés csak akkor illeti meg a főállású polgármestert, ha megbízatása az új polgármester megválasztásával, vagy a tisztségről történő lemondással szűnt meg, kivéve, ha a megbízatása megszűnését követően azonnal országgyűlési képviselői, alpolgármesteri vagy polgármesteri foglalkoztatási jogviszonyt létesít. Nem jár végkielégítés annak a főállású polgármesternek, akit a 2024. évi választáson újra megválasztottak főállású polgármesternek.

A végkielégítésről, valamint az azt esetleg kiegészítő juttatás odaítéléséről a képviselő- testületnek határozati formában kell döntést hoznia, amelyben rögzíteni kell a pontos összeget. Mivel a végkielégítés jogintézménye a polgármesteri tisztség megszűnéséhez és a polgármesteri munkakör átadásához kapcsolódik joghatályosan, ezért az ez irányú döntés meghozatalára az újonnan megválasztott képviselő-testület jogosult.

Kérem a tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen:

**Kecskéd Község Önkormányzat Képviselő-testületének**

**…../2024. (X.7.) sz. határozata**

Kecskéd Község Önkormányzat Képviselő-testülete Grúber Zoltán volt polgármester végkielégítését a kötelező érvényű jogszabályi előírások alapján bruttó 2.340.000 forintban állapítja meg.

**Határidő:** azonnal

**Felelős:** polgármester

Kecskéd, 2024.10.01.

Kaszányiné Ruppert Tímea s.k.

polgármester