**ELŐTERJESZTÉS A KÉPVISELŐ-TESTÜLET 20214.10.07-i ALAKULÓ ÜLÉSÉRE**

**Tárgy:** alpolgármester megválasztása

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény rendelkezése szerint a képviselő-testület az alakuló vagy az azt követő ülésen a polgármester előterjesztése, javaslata alapján a képviselő-testület titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

A választható alpolgármesterek számát, betöltésének módját (főállású/társadalmi megbízatású), mint alapvető szervezeti kérdést az SzMSz-ben kell szabályoznia a képviselő-testületnek, így az alpolgármesterek megválasztása során az SzMSz-ben foglalt szabályokra is figyelemmel kell lenni. Az előző napirend keretében elfogadott SzMSz 46.§-a szerint Kecskéd község Képviselő-testülete egy társadalmi megbízatású alpolgármestert választ.

Az alpolgármestert titkos szavazással kell megválasztani. A titkos szavazás lebonyolítására az SzMSz szabályai szerint a képviselő-testület tagjai sorából létrehozott szavazatszámláló bizottság felel a szavazás technikai lebonyolításáért. A szavazás eredményéről külön dokumentum készülhet, amely az alakuló ülés jegyzőkönyvéhez csatolandó. Az SzMSz 33. §-a a titkos szavazásról az alábbi rendelkezéseket tartalmazza:

* A titkos szavazás szavazólap, szavazóhelyiség és urna igénybevételével történik.
* A titkos szavazás eljárása: borítékba helyezett szavazólapon, arra kijelölt helyiség és urna igénybevételével történik. A titkos szavazásról külön jegyzőkönyv készül, amely tartalmazza:a szavazás helyét, napját, kezdetét és végét, a szavazatszedő bizottság tagjainak nevét és tisztségét, a szavazás során felmerült körülményeket.
* Titkos szavazásnál szavazategyenlőség esetén a szavazást a képviselő-testület következő ülésén lehet megismételni. Újabb szavazategyenlőség esetén a szavazás azonnal megismételhető.

Javaslom a szavazólapra felvenni és társadalmi megbízatású alpolgármesternek megválasztani Hartman József képviselő urat. A titkos szavazást lebonyolító szavazatszedő eseti bizottság tagjaként javaslom Köcse Ramóna, Zsirai Bence és Mészáros Csaba képviselőket megválasztani.

A megválasztott alpolgármesternek e minőségében is esküt kell tennie, mivel vonatkoznak rá a polgármesterre irányadó szabályok. Nem elégséges a képviselői minőségben tett eskü, mivel alpolgármesterként a képviselői jogok gyakorlásán túl, helyettesi jogkörében a polgármestert megillető hatásköröket is gyakorolhat.

Kérem a tisztelt Képviselő-testületi tagokat, hogy az előterjesztésben foglaltakat mérlegelve az alábbi határozati javaslatokat mérlegelni és elfogadni szíveskedjenek a nyílt majd az azt követő titkos szavazáson:

Kecskéd Község Önkormányzat Képviselő-testületének

…/2024. (X.7.) sz. határozata

Kecskéd Község Önkormányzat Képviselő-testülete az alpolgármester választással kapcsolatos titkos szavazás lebonyolító eseti bizottság tagjainak Köcse Ramóna, Zsirai Bence és Mészáros Csaba képviselőket választja meg.

**Határidő:** azonnal

**Felelős:** polgármester

**Kecskéd Község Önkormányzat Képviselő-testületének**

**…../2024. (X.7.) sz. határozata**

Kecskéd Község Önkormányzat Képviselő-testülete 2024. október 3. napjától társadalmi megbízatású alpolgármesternek Hartman József képviselőt megválasztja.

**Határidő:** azonnal

**Felelős:** polgármester

Kecskéd, 2024.10.01.

Kaszányiné Ruppert Tímea s.k.

polgármester